Tony Tony Chopper
Chopper oli alun perin poro, joka syntymästään lähtien joutui syrjinnän kohteeksi sinisen nenänsä takia. Syötyään Hito Hito no Mi (ihmisihmismarja) nimisen pirunmarjan, hänet häädettiin laumasta. Koska Chopper ei kelvannut porojen joukkoon, Chopper kokeili onneaan ihmismuodossa ja saapui ihmiskylään. Vastaanotto ei ollut toivotunlainen, vaan häntä ammuttiin ja kutsuttiin lumimieheksi. Onnekseen Tri Hiruluk löysi Chopperin, vei hänet kotiinsa ja auttoi haavoittunutta Chopperia. Heistä tuli ystäviä, ja Hiruluk nimesi uuden apulaisensa Tony Tony Chopperiksi. Syrjitty Chopper piti Hirulukia isähahmonaan ja kuten lapsi, matki tätä ja peri mm. Hirulukin naurun. Hiruluk opetti Chopperille elämän filosofiaa ja piti tunnuksenaan kirsikankukkien terälehdillä koristeltua jolly rogeria joka symboloisi kaikkien tautien parantamista. Hiruluk ja Chopper "auttoivat" ihmisiä kierrellen ovelta ovelle tarjoten lääkäritaitojaan, sillä Tri Kurehan lisäksi he olivat ainoita lääkäreitä joita ei oltu häädetty tai eivät kuuluneet Wapolin lekurijengiin.
Luettelo One Piecen sivuhahmoista
Vuosia sitten Tri Kurehalla oli suhteita Hirulukin kanssa, ja tuntui pitävän yhteistyöstä hänen kanssaan. Hän ei kuitenkaan pitänyt Hirulukin ideoita kovin suuressa arvossa, sillä Hiruluk oli puoskari. Kun hän huomasi, että Hiruluk teki kuolemaa, hän suostui Hirulukin viimeiseen lupaukseen vastahakoisesti: kouluttaa Chopperista lääkäri. Opettaessaan Chopperille kaiken mitä itse tiesi lääketieteestä, hän yllättyi nuoren poron taidoista (tosin Kureha ei sitä todennäköisesti koskaan ääneen sanonut). Jotta Chopperista tulisi hyvä lääkäri, tämän täytyisi lähteä kiertelemään maailmaa, ja Kureha auttoi Chopperia muuttamaan päätöksensä lähteä Olkihattujen mukaan karkottamalla tämän linnasta. Jäähyväisiksi Kureha kuitenkin lähetti Hirulukin 30 vuoden työn tuloksen taivaalle, jonka vuoksi lumisade muuttui vaaleanpunaiseksi ja näytti kaukaa katsottuna kirsikkapuun kukilta. Sateen tarkoitus oli sulattaa ihmisten jäätyneet sydämet.